‘অপারেশন সিন্দুর’ পাকিস্তানের কোন কোন জায়গায় ভারতের অ্যাটাক?

নগয়াদিল্লি: পহেলহাম হামলার (Pahalgam Terror Attack) পর ১৫ দিনের মাথায় পাকিস্তানকে (Pakistan) যোগ্য জবাব দিয়েছে ভারত। নিজের পছন্দের সময়ে এবং পছন্দের স্থানে দেবে বলে ন‍য়াদিল্লির তরফে আগেই বিবৃতি দেওয়া হয়েছিল। মঙ্গলবার মধ্যরাত পেরিয়ে যাওয়ার পরে সেই আঘাত হানা হয়েছে বলে ভারতীয় সেনার তরফ থেকে এক্স হ‍্যান্ডলে ঘোষণা করা হয়েছে। প্রতিরক্ষা মন্ত্রক জানিয়েছে, মঙ্গলবার রাতেই শুরু হয়েছে ‘অপারেশন সিন্দুর’ (Operation Sindoor)। পাকিস্তান ও পাক অধিকৃত কাশ্মীরের ৯ জায়গায় জঙ্গিঘাঁটি গুঁড়িয়ে দিল ভারতীয় সেনা। গোটা অপারেশনের নজরদারিতে ছিলেন প্রধানমন্ত্রী নরেন্দ্র মোদি (PM Narendra Modi)।

ভারতের প্রতিরক্ষা দফতর জানিয়েছে, ৯টি জায়গাকে লক্ষ্যবস্তু করে শুরু হয়েছে ‘অপারেশন সিন্দুর’। এই লক্ষ্যবস্তুগুলি কী কী তা জানানো হয়নি। পাকিস্তানি সেনাবাহিনীর কোনও পরিকাঠামোয় আঘাত হানা হয়নি বলেও জানিয়েছে প্রতিরক্ষা মন্ত্রক। তবে সূত্রের খবর, আহমেদপুর শারকিয়ায় মাসুদ আজহারের মসজিদ এবং মুরিদকেতে হাফিজ সইদের মসজিদ ভারতীয় ক্ষেপণাস্ত্রের লক্ষ্যবস্তুতে পরিণত হয়েছে। ওই এলাকায় জঙ্গিরা লুকিয়ে ছিল বলেও জানা গিয়েছে। জানা গিয়েছে, বাহওয়ালপুরে জইশ-ই-মহম্মদ, মুরাক্কায় লস্কর-ই-তৈবা ও হিজবুল মুজাহিদিনর সদর দফতর গুঁড়িয়ে দেওয়া হয়েছে বলে খবর। শেষ পাওয়া খবর অনুযায়ী, খতম ৮০ জঙ্গি। ইতিমধ্যেই পাকিস্তানের তরফে হামলার কথা স্বীকার করা হয়েছে।

আরও পড়ুন:‘সন্ত্রাসবাদের বিরুদ্ধে জিরো টলারেন্স’, বার্তা জয়শংকরের

পহেলগাম হামলার পরই পাল্টা প্রত্যাঘাতের হুঁশিয়ারি দিয়েছিল ভারত সরকার। পাকিস্তানের উপর চাপ বাড়াতে একাধিক চুক্তি বাতিল করা হয়েছে। এরই মাঝে মঙ্গলবার পহেলগামের বদলা অপারেশন সিঁদুর ভারতীয় সেনার।

দেখুন ভিডিও